b"\n_START_ARTICLE_\n\xc3\x89ver Banega\n_START_SECTION_\nBoca Juniors\n_START_PARAGRAPH_\nBanega, der havde spillet for Boca Juniors' ungdomshold siden \xc3\xa5r 2000, var ogs\xc3\xa5 tilknyttet klubben i sit f\xc3\xb8rste \xc3\xa5r som seniorspiller i Primera Divisi\xc3\xb3n de Argentina. Han debuterede for klubben 10. februar 2007 i et opg\xc3\xb8r mod Banfield. Samme \xc3\xa5r var han med til at vinde Copa Libertadores med holdet.\n_START_SECTION_\nValencia CF\n_START_PARAGRAPH_\nBanega blev den 5. januar 2008 solgt til den spanske La Liga-klub Valencia CF for en pris p\xc3\xa5 ca. 18 millioner euro. Samme m\xc3\xa5ned debuterede han for klubben i et liganederlag til Atl\xc3\xa9tico Madrid._NEWLINE_Netop Atl\xc3\xa9tico var Banega udlejet til i hele 2008-2009 s\xc3\xa6sonen. Her havde han dog problemer med at etablere sig p\xc3\xa5 holdet, ikke mindst p\xc3\xa5 grund af to r\xc3\xb8de kort i ligakampe mod henholdsvis Villarreal og Almer\xc3\xada._NEWLINE_Efter endt lejeophold returnerede Banega til Valencia i sommeren 2009.\n_START_SECTION_\nNewell's Old Boys\n_START_PARAGRAPH_\nP\xc3\xa5 absolut sidste dag af januar 2014 transfervinduet, blev Banega af \xc3\xb8konomiske \xc3\xa5rsager udlejet til argentinske Newell's Old Boys som desuden ligger i Banegas hjemmeland.\n_START_SECTION_\nSevilla\n_START_PARAGRAPH_\nBanega har fra 2014 spillet i Spanien hos Sevilla FC, dog afbrudt af et \xc3\xa9t-\xc3\xa5rigt ophold i Italien hos Inter.\n_START_SECTION_\nLandshold\n_START_PARAGRAPH_\nBanega st\xc3\xa5r (pr. 22. marts 2018) noteret for 59 kampe og fem m\xc3\xa5l for Argentinas landshold, som han debuterede for den 6. februar 2008 i et opg\xc3\xb8r mod Guatemala. Han var samme \xc3\xa5r en del af truppen der vandt guld ved OL i Beijing._NEWLINE_Som ungdomsspiller var Banega ogs\xc3\xa5 med Argentinas U-20 landshold med til at vinde guld ved U-20 VM."